Afrikaans /æfrɪˈkɑːns/ es un lingua west germanic, un filia del lingua nederlandese que era disveloppate in medio del colonisatores europee in le region austral de Africa durante le XVIIIe e XIXe seculos, particularmente depost le guerres napoleonic quando Grande Britannia establiva su dominio sur isto region. (Le prime colonisatores europee era nederlandeses, qui establiva un baso al pico sud de Africa pro le naves mercantil del Compania de India Oriental nederlandese durante le seculo que ille organisation creava su dominio sur le isolas indonese.)